
56 DR 31.10.2012 

 
Yang Berhormat Indera Mahkota sentuh berkenaan dengan insentif kenderaan 

hibrid dan elektrik di Malaysia. Ini pun saya sudah sentuh tadi. Untuk makluman Yang 
Berhormat, hasil daripada pemberian insentif dalam bentuk pengecualian cukai jualan 
kenderaan hibrid telah meningkat secara mendadak daripada 327 unit pada tahun 2010 
kepada 8,384 unit pada tahun 2011. Bagi tempoh lapan bulan pertama tahun ini, jualan 
kenderaan hibrid telah mencecah 7,054 unit. Selain itu, syarikat Honda telah bersetuju 
untuk menggunakan Malaysia sebagai hub untuk Rantau Asia Oceania bagi kenderaan 
hibrid menjelang tahun 2014.  

Pihak kementerian juga sedang dalam perbincangan dengan beberapa pengeluar 
kenderaan lain yang turut menyatakan hasrat untuk mengeluarkan kenderaan bertenaga 
efisien termasuk hibrid. Dalam hal ini, kerajaan sentiasa mempertimbangkan insentif-insentif 
yang bersesuaian bagi menggalakkan syarikat-syarikat ini menjadikan Malaysia sebagai 
hab pengeluaran kenderaan mereka. Cadangan Yang Berhormat supaya insentif turut 
diberikan kepada pemilik kenderaan hibrid dan elektrik diambil maklum. Perkara ini 
sememangnya sedang diteliti oleh kerajaan. Berhubungan dengan isu pembangunan 
infrastruktur yang menyokong kenderaan hibrid dan elektrik, untuk makluman Yang 
Berhormat, Kementerian Tenaga, Teknologi Hijau dan Air (KeTTHA) telah diberi 
tanggungjawab untuk menyediakan pelan hala tuju bagi pembangunan infrastruktur 
kenderaan elektrik kita.  

Yang Berhormat Indera Mahkota juga sentuh mengenai menaik taraf hotel empat 
ke lima bintang akan mendapat pengiktirafan MIDA. Pengiktirafan bintang kepada projek-
projek hotel adalah di bawah bidang kuasa Kementerian Pelancongan Malaysia atau 
MOTOUR. Jadi ini terkeluarlah daripada tanggungjawab MITI. Kedua, galakan cukai 
kepada NGO investor. Ini juga di bawah bidang kuasa Kementerian Kewangan. Mungkin 
Yang Berhormat akan sentuh perkara tersebut kemudian.  

Tuan Azan Ismail [Indera Mahkota]: Sebelum itu Timbalan Menteri, berkenaan 
dengan hotel tadi. Soalan saya yang saya ajukan tadi berkenaan dengan pengecualian 
cukai serta taraf perintis yang bidang kuasanya di bawah MIDA kerana MIDA yang teliti 
sama ada syarat itu mencukupi atau tidak. Itu soalan saya tadi, berkenaan taraf perintis. 

Dato' Jacob Dungau Sagan: Terima kasih Yang Berhormat. Taraf perintis ini 
adalah di bawah kita. Apa yang kita tetapkan ialah jika projek itu ialah satu projek yang baru 
yang belum lagi ada di negara kita Malaysia ini, mungkin kita mempertimbangkan untuk 
memberi taraf perintis. Kalau dia sudah ada di Malaysia, mungkin tidak dapat taraf perintis.  

■1640 

Tuan Pengerusi, Yang Berhormat Indera Mahkota juga sentuh pengurangan dalam 
lebihan pendapatan sebelum cukai MATRADE berdasar penyata pendapatan bagi tahun 
berakhir 31 Disember. Untuk makluman, pengurangan lebihan pendapatan sebelum cukai 
tahunan 2011 berbanding 2010 adalah disebabkan, pertama sekali ialah pengurangan 
dalam penerimaan peruntukan di mana pada tahun 2011 adalah sebanyak RM160.53 juta 
manakala tahun 2010 berjumlah RM177.6 juta menyaksikan perbezaan sebanyak RM17.11 
juta. Peningkatan dalam jumlah perbelanjaan mengurus dan aktiviti promosi seperti berikut, 
gaji dan upah, elaun tetap, sumbangan berkanun, elaun lebih masa, Kumpulan Wang 
Amanah Pencen tahun 2011,  RM54.9 juta, tahun 2010 RM49.47 juta.  

 

Yang Berhormat Bakri telah sentuh beberapa perkara juga. Syarat-syarat 
menerima insentif dan adakah syarikat tempatan juga menerima insentif? Pelbagai 
kemudahan dan insentif berbentuk fizikal dan bukan fizikal ditawarkan oleh kerajaan 
kepada pelabur tempatan dan asing. Antara kemudahan dan insentif tersebut adalah: 

(i) pengecualian cukai pendapatan di bawah- antara penggalakan 
pelaburan tahun 1986 dan Akta Cukai Pendapatan 1967 yang 
merangkumi taraf perintis, elaun cukai pelaburan, elaun 
pelaburan semula; dan  

(ii) pengecualian cukai import dalam atau cukai jualan ke atas 
bahan mentah, komponen dan mesin peralatan kepada syarikat-
syarikat pengilangan yang menyediakan perkhidmatan terpilih. 

 



Yang Berhormat Indera Mahkota sentuh berkenaan dengan insentif kenderaan hibrid dan elektrik di Malaysia. Ini pun saya sudah sentuh tadi. Untuk makluman Yang Berhormat, hasil daripada pemberian insentif dalam bentuk pengecualian cukai jualan kenderaan hibrid telah meningkat secara mendadak daripada 327 unit pada tahun 2010 kepada 8,384 unit pada tahun 2011. Bagi tempoh lapan bulan pertama tahun ini, jualan kenderaan hibrid telah mencecah 7,054 unit. Selain itu, syarikat Honda telah bersetuju untuk menggunakan Malaysia sebagai hub untuk Rantau Asia Oceania bagi kenderaan hibrid menjelang tahun 2014. Pihak kementerian juga sedang dalam perbincangan dengan beberapa pengeluar kenderaan lain yang turut menyatakan hasrat untuk mengeluarkan kenderaan bertenaga efisien termasuk hibrid. Dalam hal ini, kerajaan sentiasa mempertimbangkan insentif-insentif yang bersesuaian bagi menggalakkan syarikat-syarikat ini menjadikan Malaysia sebagai hab pengeluaran kenderaan mereka. Cadangan Yang Berhormat supaya insentif turut diberikan kepada pemilik kenderaan hibrid dan elektrik diambil maklum. Perkara ini sememangnya sedang diteliti oleh kerajaan. Berhubungan dengan isu pembangunan infrastruktur yang menyokong kenderaan hibrid dan elektrik, untuk makluman Yang Berhormat, Kementerian Tenaga, Teknologi Hijau dan Air (KeTTHA) telah diberi tanggungjawab untuk menyediakan pelan hala tuju bagi pembangunan infrastruktur kenderaan elektrik kita. Yang Berhormat Indera Mahkota juga sentuh mengenai menaik taraf hotel empat ke lima bintang akan mendapat pengiktirafan MIDA. Pengiktirafan bintang kepada projek- projek hotel adalah di bawah bidang kuasa Kementerian Pelancongan Malaysia atau MOTOUR. Jadi ini terkeluarlah daripada tanggungjawab MITI. Kedua, galakan cukai kepada NGO investor. Ini juga di bawah bidang kuasa Kementerian Kewangan. Mungkin Yang Berhormat akan sentuh perkara tersebut kemudian. Tuan Azan Ismail [Indera Mahkota]: Sebelum itu Timbalan Menteri, berkenaan dengan hotel tadi. Soalan saya yang saya ajukan tadi berkenaan dengan pengecualian cukai serta taraf perintis yang bidang kuasanya di bawah MIDA kerana MIDA yang teliti sama ada syarat itu mencukupi atau tidak. Itu soalan saya tadi, berkenaan taraf perintis. Dato' Jacob Dungau Sagan: Terima kasih Yang Berhormat. Taraf perintis ini adalah di bawah kita. Apa yang kita tetapkan ialah jika projek itu ialah satu projek yang baru yang belum lagi ada di negara kita Malaysia ini, mungkin kita mempertimbangkan untuk memberi taraf perintis. Kalau dia sudah ada di Malaysia, mungkin tidak dapat taraf perintis. #1640 Tuan Pengerusi, Yang Berhormat Indera Mahkota juga sentuh pengurangan dalam lebihan pendapatan sebelum cukai MATRADE berdasar penyata pendapatan bagi tahun berakhir 31 Disember. Untuk makluman, pengurangan lebihan pendapatan sebelum cukai tahunan 2011 berbanding 2010 adalah disebabkan, pertama sekali ialah pengurangan dalam penerimaan peruntukan di mana pada tahun 2011 adalah sebanyak RM160.53 juta manakala tahun 2010 berjumlah RM177.6 juta menyaksikan perbezaan sebanyak RM17.11 juta. Peningkatan dalam jumlah perbelanjaan mengurus dan aktiviti promosi seperti berikut, gaji dan upah, elaun tetap, sumbangan berkanun, elaun lebih masa, Kumpulan Wang Amanah Pencen tahun 2011, RM54.9 juta, tahun 2010 RM49.47 juta. Yang Berhormat Bakri telah sentuh beberapa perkara juga. Syarat-syarat menerima insentif dan adakah syarikat tempatan juga menerima insentif? Pelbagai kemudahan dan insentif berbentuk fizikal dan bukan fizikal ditawarkan oleh kerajaan kepada pelabur tempatan dan asing. Antara kemudahan dan insentif tersebut adalah: (i) pengecualian cukai pendapatan di bawah- antara penggalakan pelaburan tahun 1986 dan Akta Cukai Pendapatan 1967 yang merangkumi taraf perintis, elaun cukai pelaburan, elaun pelaburan semula; dan (ii) pengecualian cukai import dalam atau cukai jualan ke atas bahan mentah, komponen dan mesin peralatan kepada syarikat- syarikat pengilangan yang menyediakan perkhidmatan terpilih.